**На Вниманието на розопроизводителите и розопреработвателите!**

Във връзка със Закона за маслодайната роза обн. ДВ. бр.9 от 31 януари 2020 г. и Заповед № РД-09-308/18.03.2020 г. на министъра на Земеделието, храните и горите, е създаден публичен национален електронен регистър на розопроизводителите, розопреработвателите, обектите за производство на продукти от цвят на маслодайна роза и на насаждения от маслодайна роза.

За вписване в регистъра се подава заявление по образец в общинската служба по земеделие по постоянен адрес на физическото лице, съответно по седалище на едноличния търговец или юридическо лице, ежегодно в срок ***до 30 април***.

Ежегодно в срок ***до 30 април*** розопроизводителите подават в общинската служба по земеделие по местонахождение на насажденията декларация по образец за сключените за текущата стопанска година договори с розопреработватели за реализация на произведения цвят от маслодайна роза.

Ежегодно в срок ***до 30 април*** розопреработвателите подават в общинската служба по земеделие по местонахождението на обекта за производство на продукти от цвят на маслодайна роза декларация по образец за сключените за текущата стопанска година договори с розопроизводители за изкупуване и/или преработване на цвят от маслодайна роза.

Ежегодно в срок ***до 31 ю*ли** розопроизводителите подават в общинската служба по земеделие по местонахождението на насажденията декларация по образец за количествата произведен и за количествата реализиран цвят от маслодайна роза по сключените договори за текущата стопанска година.

Ежегодно в срок ***до 31 март*** розопроизводителите уведомяват съответната общинска служба по земеделие за новосъздадените и/или изкоренените през последните 12 месеца насаждения от маслодайна роза.

**Приложение**: Декларации - образец